Pre takmer 27 percent ľudí by bola strana ĽSNS prijateľná vo vládnej koalícii, vyplýva to z prieskumu agentúry Focus pre televíziu Markíza.

Viac ako 67 percent opýtaných si vládnu väčšinu za účasti strany Mariana Kotlebu nepraje a šesť percent sa nevedelo rozhodnúť.

Prieskum ukazuje aj to, do akej miery by si voliči jednotlivých strán vedeli predstaviť vládu, ktorá by sa opierala o podporu kotlebovcov.

Najviac naklonení tejto možnosti, okrem voličov ĽSNS, sú voliči Sme rodina, z ktorých až 35 percent podporuje koalíciu za účasti ĽSNS. Viac ako 20-percentnú podporu takejto vládnej väčšine vyslovili aj voliči Smeru a Mosta-Híd.

Najmenej priaznivcov koalície s kotlebovcami má KDH a OĽaNO.

Prieskum sa uskutočnil na vzorke 1026 respondentov v dňoch 8.-14 apríla 2019.